Jamal Walton

Jamal Walton (født 25. november 1998) er en caymansk friidrettsutøver som konkurrerer i sprintløp. 

I De internasjonale øylekene 2017 vant han 200 og 400 meter. Caymanøyene vant også bronse på 4 × 100 meter stafett, med Walton på laget.International Island Games Association - NatWest Island Games - Gotland 2017 2011, besøkt 7. juli 2017.]

 Idrettskarriere 
 2013 
Under CARIFTA Games 2013 kom Walton på åttendeplass på 200 meter og fjerdeplass på 400 meter, i klassen U17.MileSplit - 42nd CARIFTA BAHAMAS in 2013, besøkt 8. juli 2017.

 2014 
Walton deltok i U18-klassen i CARIFTA Games 2014, og fikk der bronse på 400 meter med tiden 47,74, bak henholdsvis Martin Manley og Henry Delauze. I tillegg kom han på fjerdeplass på 200 meter, ca. et halvt sekund bak Javan Martin.NAAATT - 2014 CARIFTA Games Fort de France Martinique Results, besøkt 8. juli 2017. Han deltok også i Junior-CAC-mesterskapet i friidrett 2014 i Mexico, og vant der 400 meter i U18-klassen med ny mesterskapsrekord på 47,01 sekunder. Her deltok han også på 200 meter, men 22,38 sekunder i innledningsheatet var 12. beste tid, og holdt ikke til en plass i finalen.CAC Athletics - Resultater Junior-CAC-mesterskapet i friidrett 2014, besøkt 8. juli 2017.

I junior-VM i friidrett 2014 gikk han videre fra innledningsheatet på 400 meter, men fullførte ikke semifinalen. 

 2015 
Caymanøyene deltok i IAAF World Relays 2015, og Walton deltok der på 4 × 200 meter stafett, men laget fullførte ikke innledningsheatet.IAAF/BTC - World Relays Bahamas 2015, besøkt 8. juli 2017. Han deltok i Ungdoms-VM i friidrett 2015 og kom på fjerdeplass på 400 meter, med ny personlig rekord på 45,99 sekunder.IAAF - 9TH IAAF World Youth Championships 2015 - 400 Metres Boys, besøkt 8. juli 2017. Han var tre hundredeler fra bronsen, som gikk til Keshun Reed fra USA. 

Under Samveldelekene for ungdom 2015 i Samoa fikk han sølv på 400 meter, bak Karabo Sibanda.QLD Athletics - Commonwealth Youth Games 2015 - Event 40  Boys 400 Metre , besøkt 8. juli 2017. Han deltok i U18-klassen i CARIFTA Games 2015, og kom der på fjerdeplass på 400 meter og femteplass på 200 meter. Caymanøyene kom også på fjerdeplass på 4 x 400 meter.MileSplit - 2015 CARIFTA Games - Complete Results, besøkt 8. juli 2017. Han vant 400 meter med tiden 46,09 i det Det panamerikansk juniormesterskap i friidrett 2015.Edmonton International Track Classic - 2015 Panamerican Junior Track & Field Championships - Men 400 Metre Junior, besøkt 8. juli 2017.

 2016 
Walton deltok på 400 meter i U20-VM i friidrett 2016, men ble slått ut i semifinalen, der han løp på 46,61.IAAF - IAAF World U20 Championships Bydgoszcz 2016 - 400 metres men, besøkt 8. juli 2017. Under CARIFTA Games 2016 fikk han sølv på 400 meter, bak Akeem Bloomfield.

 2017 
Under CARIFTA Games 2017 vant han 200 meter, og fikk sølv på 400 meter bak Christopher Taylor. 

Han fikk tre gullmedaljer under De internasjonale øylekene 2017 i juni; han vant 200 og 400 meter individuelt, og på 4 × 100 meter stafett. Han vant 400 meter under Panamerikansk juniormesterskap i friidrett 2017, der han løp på 44,99 som var ny personlig rekord, årsbeste i verden for U20-utøvere, nasjonal rekord for Caymanøyene og panamerikansk U20-rekord.Sports At Your Fingertips - Jamal Walton qualifies for World Champs with sub-45 Pan Am Junior record run , besøkt 6. juni 2018. I VM i friidrett 2017 ble han slått ut i semifinalen, der han fikk 13. beste resultat totalt.  

 Referanser 

 Eksterne lenker 

  Profil hos All-Athletics 
  Profil hos De internasjonale øylekene 2017

Kategori:Caymanske sprintere
Kategori:Deltakere for Caymanøyene under VM i friidrett 2017
Kategori:Personer fra Broward County i Florida
Kategori:Personer etter føde- eller oppvekststed på Caymanøyene